google/wiki40b huggingface dataset:
Volzjsk

Volzjsk (russisk: Волжск) er en by i Republikken Mari El i Russland. Den ligger på venstre (nordre) bredd av elva Volga, rundt 90 km sørøst for Josjkar-Ola. Innbyggertall: 58 967 (folketelling 2002).
Stengetid?

Stengetid? er et musikkalbum med Lars Martin Myhre, utgitt i 2006. 10 av sangene ble skrevet med Ingvar Hovland.
Lorenzo Ghiberti

Bakgrunn

Lorenzo Ghiberti gikk i lære hos sin stefar, gullsmeden Bartolo Ghiberti, og lærte seg parallelt malerkunsten. I 1400 flyktet Ghiberti unna et utbrudd av pesten og kom til  Rimini der han arbeidet for blant andre Pandolfo Malatesta.

I Commentarii

Han har forfattet det kunstteoretiske verket Commentarii som består av tre deler, om antikkens kunst, om kunsten fra den sene delen av 1200-tallet og frem til Ghibertis egen tid, samt teori omkring kunst og optikk.

«Porta del Paradiso»

I året 1401 utlyste ullhandlerne en konkurranse om å utføre de østre portene til Baptisteriet i Firenze. Årsaken til konkurransen var at man ville ære og takke Gud for at pesten, som herjet i Firenze i enkelte deler av 1300-tallet, så ut til å ha forlatt byen. Av de syv bidragene til konkurransen finnes fremdeles Brunelleschis – og Ghibertis vinnende bidrag. Disse er oppbevart i Museo Nazionale, Palazzo del Bargello, i Firenze. 
Ghiberti vant konkurransen, og hans bidrag var nyskapende på mange måter. Dels var relieffene stort sett utført i en grunnere relieffteknikk enn vanlig, og dels hadde Ghiberti skapt en metode for støpningen av relieffene, som innebar at det ble anvendt en mindre mengde metall. Ettersom metaller betinget høye priser på denne tiden, ble det et viktig argument for juryen. Relieffene er frigjort ifra den middelalderske firpassinnrammingen og  er isteden rammet inn i en kvadratisk form. Ghiberti, som tidligere utførte dørene på den sørlige siden av baptisteriet allerede i 1403–1424, den gang bare 25 år gammel, hadde skaffet seg erfaring fra kompliserte relieffer til store porter. Disse tidlige relieffene er konstruert i firpass, og har en tydelig påvirkning fra middelalderske arbeider. De ligner i stor grad på de eldste portene utformet av Andrea Pisano på den nordlige siden av baptisteriet. 
Jevnført med sin forgjenger Pisano, viser Ghiberti samtidig renessansens kjennelse over den antikke klassiske kunsten, og perspektiviske forkortninger hos figurene, akkurat som Donatello og Masaccio på denne tiden innførte i kunsten. «Paradisportene», som Michelangelo kalte dem, med sin forgylling, må ha vært en dyr affære, da de kostet omtrent like mye som byens militære forsvar over et helt år.
Aksay

Aksay Hasake (kinesisk: 阿克塞哈萨克族自治县; pinyin: Ākèsài hāsàkèzú Zìzhìxiàn) er et autonome fylke for kasaker i byprefekturet Jiuquan i provinsen Gansu i Folkerepublikken Kina.
Befolkningen var på 7 923 innbyggere i 1999.

Samferdsel

Kinas riksvei 215 løper gjennom området. Den begynner i Hongliuyuan i Gansu og fører til Golmud i Qinghai.
Storjord (Saltdal)

Storjord er et sted ved oppstigningen til Saltfjellet og Junkerdalsura, i Saltdal kommune i Nordland. Siste bensinstasjon før Saltfjellet ved Saltdal Turistsenter.
Steinar Nilsen

Karriere

Som spiller ble han cupmester med Tromsø IL i 1996. Han var kjent for sin skuddfot, og har scoret fra 40 meter. Mest kjent er kanskje hans langskudd mot Sogndal. Han ble solgt til Milan, der han blant annet scoret på et frispark i et cupoppgjør mot Inter. Han var også kaptein for Napoli noen sesonger, før skade tvang ham til å legge opp. Han gjorde et overraskende comeback for Tromsø, før legene igjen rådet ham til å gi opp sin aktive karriere. Han har scoret mot Chelsea i 1997, da Tromsø vant 3-2 over Londonlaget.
2. august 2005 tok han over etter Otto Ulseth som trener for eliteserielaget Tromsø. Etter en sterk opphenting i eliteserien og suksess i UEFA-cupen, der Tromsø slo ut storheten Galatasaray, ønsket han ikke å fortsette. Han gikk da inn som sportssjef i Tromsø.  Den noe eldre Ivar Morten Normark tok over som trener, men fikk etter kort tid sparken grunnet dårlige sportslige resultater. Dette førte til at Nilsen 11. august 2006 gikk inn i sin andre periode som trener for Tromsø, med kontrakt til 2010.
20. oktober 2008 kunngjorde Steinar Nilsen at han ga seg som trener i Tromsø IL etter sesongslutt, ett år før kontrakten utløp. Etter dette var han i kontakt med flere klubber, deriblant danske Aalborg. Den 21. november 2008 kunngjorde Sportsklubben Brann at han var ansatt som ny hovedtrener fra og med 1. januar 2009. 21. mai 2010 trakk Steinar Nilsen seg som Brann-trener etter dårlige resultater og 0-1 tap for Fyllingen i 2. runde av cupen.
Høsten 2013 kom Nilsen på nytt inn i trenergruppen i Tromsø som assistent for Agnar Christensen. Da Christensen 1. oktober fikk sparken ble Nilsen presentert som ny hovedtrener ut sesongen, med Sigurd Rushfeldt som assistent.
16. desember 2013 ble Nilsen presentert som ny hovedtrener de neste tre sesongene for Tromsø IL, og fikk med dét ansvaret for å forsøke føre TIL tilbake til Eliteserien etter nedrykket. Opprykket ble klart allerede i 2014-sesongen, men etter 20 kamper preget av dårlige resultater i den påfølgende sesongen, fikk Nilsen sparken 18. august 2015. Flere var overrasket over denne avgjørelsen, og senere samme måned ble det klart at tre styremedlemmer i klubben hadde trukket seg på grunn av sparkingen av Nilsen.
Chevina

Chevina er et musikkalbum med Maj Britt Andersen, utgitt i 1998.
Nobutoshi Kaneda

Japans herrelandslag

Nobutoshi Kaneda spilte 58 landskamper for Japans herrelandslag.
Sinsen hageby

Sinsen hageby er et boligstrøk i Oslo. Området ble bygget ut i perioden 1930–1940 på østsiden av jernbanetraseen fra 1907.

Hagebyen

I løpet av første halvdel av 1900-tallet ble det anlagt en del hagebyer i Oslo. De første hagebyene ble anlagt i mur, men fra og med 1920-tallet bygde man også hagebyer med trehus. 
Sinsen hageby er et eksempel på hageby med trehusbebyggelse. Den ble anlagt på en 150 mål stor tomt utparsellert fra Sinsen gård. Planene ble utarbeidet av arkitektene Einar Smith og Edgar Smith Berentsen. Villaene ligger med fasade mot gateløp og hage i et skjermet grøntbelte mellom bygningsrekkene.

Funksjonalisme

Sinsen er i dag et svært viktig funkisområde med stor verneverdi. I tillegg til selve hagebyen finner man Sinsen skole (barneskole bygget 1938), Sinsen videregående skole (bygget 1939), Sinsen kapell (arkitekt: Hugo Brustad; interimskirke før Sinsen kirke ble innviet i 1971; pr. 2017 brukt som forsamlingshus), og blokkbebyggelsen «Sinsenbyen» (1934-1939), i funksjonalistisk arkitektur.
Kings of Metal MMXIV

Om nyinnspillingene

Samtlige låter fra originalalbumet er spilt inn på nytt, med unntak av «Pleasure Slave», som opprinnelig kun var med som et bonusspor fra CD-utgaven av «Kings Of Metal». 
Blant annet medvirker Brian Blessed på «The Warrior's Prayer».
Tekstene er like, men de har lagt til noen strofer i «The Blood Of The Kings MMXIV». Det ramses opp en rekke "nyrekrutterte" land og uttrykket fra det forrige studioalbumet "The Lord Of Steel" - Manowarriors, brukes:
Manowarriors from Russia, Slovenia, Hungary, Brazil
Czech Republic, North Ireland, Greece And Romania: Hail And Kill
Turkey, Chile, Bulgaria, Estonia and USA
Argentina, Japan, Portugal, Lithuania, Canada, Spain
Israel And Poland: Fight For Metal!
Bassoloen «Sting Of The Bumble Bee MMXIV» er utført av bassist Joey DeMaio, med over 300 slag i minuttet.
I tillegg har flere av låttiltlene fått prefikset "The" eller "Thy", samt at flere også har fått suffikset MMXIV

Turné

Bandet la på nyåret 2014 ut på en verdensturné, kalt Kings Of Metal MMXIV World Tour, som dekte store deler av USA, Europa og Israel. Norge er ikke inkludert i denne turnéen.
Ybbs-Persenberg vannkraftverk

Ybbs-Persenberg vannkraftverk er en demning med vannkraftverk i Østerrike. Den er anlagt i Donau. Byggingen av kraftverket og demningen startet i 1957 og var ferdig i 1959. Utivdelser ble gjort med ferdigstillelse i 1995. Installert vannkrafteffekt er 240 MW. Årlig produksjon fra anlegget er 1,36 TWh elektrisk kraft.
Gosikibreen

Gosikibreen er en liten isbre i den østre delen av Dronning Maud Land. Den strømmer mellom Maku Iwa og Tyô-ga-take i den sentrale delen av Dronning Fabiolafjella.
Breen ble undersøkt av en japansk forskningsekspedisjon (JARE) i 1960 og navngitt Gosiki Hyôga (den femfargede breen). Navnet er ikke blant de offisielle norske stedsnavn i Antarktis som godkjennes av Norsk Polarinstitutt.
Batelusia zebra

Utseende

En liten sommerfugl (vingespenn ca. 30 millimeter) med påfallende brede, avrundede vinger. Oversiden er hvit med brune vingespisser, undersiden brunhvit med brune tverrstreker.

Levevis

Larvene lever av blågrønnbakterier, alger, lav og annet organisk materiale som de skraper av trestammer. De ser ut til alltid å leve i nærheten av kolonier av maur i slekten Crematogaster.
Disse sommerfuglene lever i skog.

Utbredelse

Arten er utbredt i Kamerun og Republikken Kongo.
Forhold

Et forhold er et uttrykk som sammenligner kvantiteter med hverandre. De mest vanlige eksemplene involverer to kvantiteter, men et hvilket som helst antall kvantiteter kan sammenlignes. Forhold fremstilles matematisk ved å adskille hver kvantitet med et kolon – for eksempel forholdet 2:3, som leses «to til tre».
Horinger

Horinger (kinesisk: 和林格尔县; pinyin: Hélíngé'ěr Xiàn) er et fylke i byprefekturet Hohhot i Indre Mongolia i Folkerepublikken Kina.
Det hadde 187 646 innbyggere i 1999.

Samferdsel

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Fra en annen virkelighet

Fra en annen virkelighet er en diktsamling fra 1948 av Gunvor Hofmo. Det var den andre diktsamlingen Hofmo gav ut. Den har også gitt navn til en monologforestilling i januar 2019 på Litteraturhuset basert på diktene.

Oppbygging

Diktsamlingen består av fire deler. Den første har 14 dikt, blant annet titteldiktet Fra en annen virkelighet Andre del består av ett langt dikt, tredje av 13, og den fjerde delen av fem dikt.

Epoke

Gunvor Hofmos forfatterskap hører til den modernistiske dikttradisjonen. Hun var påvirket av andre verdenskrig.

Tematikk

Temaer som blir tatt opp er lidelse, sorg og menneskets hjemløshet i en smertefull eksistens.
Mohamed Abdel-Shafy

Landslaget

29. desember 2009 fikk han sin første landskamp for Egypt mot Malawi.
Han ble tatt ut i Egypts tropp til VM i fotball 2018 i Russland.
Familiens skrekk

Handling

82 år gamle Danielle Billard er en barnløs enke etter en oberst som bor i den lille byen Auxerre sammen med sin trofaste husholderske Odile. Fra utsiden kan det se ut som hun lever et rolig og avslappet liv, men ting er ikke som de ser ut til, for Danielle er grusomt slem og ondskapsfull. Når Odile «tilfeldigvis» dør, deler Danielle eiendommen sin mellom hennes grandniese og grandnevø, Jeanne og Jean-Pierre. Deretter reiser hun til Paris for å leve med Jean-Pierre og hans familie.
Familien som i utgangspunktet trodde at tante Danielle var en hyggelig eldre dame oppdager snart hennes sanne ansikt. Til slutt reiser familien på en lengre ferie og overlater omsorgen for tanten til den unge kvinnen Sandrine, og tante Danielle har akkurat møtt sin motpart. Gjennom mange turbulente episoder utvikler de to kvinnene en slags gjensidig elsk–hat-«respekt».
Dubiella

Utseende

Middelsstore (vingespenn 30-35 millimeter), noe slanke, brune smygere. Forvingen har noen hvite flekker, bakvingen et kremfarget tverrbånd.

Levevis

Larvene lever på gress.

Utbredelse

Slekten er utbredt i Mellom- og Sør-Amerika, fra Nicaragua i nord til Amazonas i sør.
Navan

Kommunikasjon

Det var tidligere passasjertog mellom Clonsilla og Navan, men denne ble lagt ned i 1963. Det store antallet pendlere må derfor bruke bil eller buss, og selv om N3 gir rask forbindelse til hovedstaden er det ønsker om å få opprettet en ny passasjerlinje
Linjen som går gjennom byen brukes fremdeles av Iarnród Éireann til godstrafikk.

Kjente innbyggere

Blant kjente personer fra Navan finner man Francis Beaufort, kjent for vindskalaen, skuespilleren Pierce Brosnan som bodde der i barndommen, TV-personligheten Hector Ó hEochagáin og komikerne Dylan Moran og Tommy Tiernan.
Oryctes rhinoceros

Utseende

En stor (35-50 millimeter), avlang, halvmatt, brunsvart hornbille. Kroppsformen er sylindrisk. Hannen har et langt, krumt horn i pannen, og tre knøler på thorax. Hunnen har også horn hos denne arten, men det er mindre enn hos hannen. Larven er gulhvit og opptil 10 centimeter lang når den er utvokst.

Levevis

Larvene lever av råtnende plantedeler ned i jorda, og er regnet som harmløse. De voksne billene kan derimot gjøre betydelig skade på ulike dyrkede palmer, ved at de eter skuddene på unge planter og slik kan drepe dem. Særlig er arten et problematisk skadedyr ved dyrking av kokospalmer.

Utbredelse

Arten er vidt utbredt i Asia, fra Pakistan i vest til Filippinene i øst. Den forekommer også på mange av øyene i Stillehavet (funnet så langt øst som Hawaii), men er trolig innført dit med mennesker. Artene forekommer også på Mauritius og Réunion i Indiahavet.
Nova – Fantastiske Fortellinger

Nova – Fantastiske Fortellinger, frem til 1973 Science Fiction-magasinet og i 1988 Terra Nova, var et science fiction-magasin på norsk som ble utgitt av STOWA Forlag i årene 1971–1979 og 1988. Redaktører i bladet var først Terje Wanberg, fra 1974 Øyvind Myhre og senere Per G. Olsen og Johannes H. Berg. Ingar Knudtsen debuterte i magasinet, som gjennom årene ellers hadde originale bidrag fra blant andre Dag Ove Johansen og Thore Hansen, samt oversatte noveller.
Kommunestyre- og fylkestingsvalget 2011/Telemark

Kommunevise kommentarer

Fargekoder for partia:

Fylkestingsvalget

Terje Riis-Johansen (Sp) overtok som fylkesordfører etter Gunn Marit Helgesen (H). Samtidig blei Christian Tynning Bjørnø (A) valgt til ny fylkesvaraordfører. De to blei valgt med 21 mot 20 stemmer.
Philentoma

Biologi

Filentomaer er mellomstore sangfugler som blir omkring 16–21 cm lange. Fjærdrakten er hovedsakelig indigoblå. Artene trives i eviggrønn skog og lavereliggende montan regnskog, opp til omkring 1 600 moh.

Taksonomi

Filentomaene har vært «kasteball» mellom flere grupper, og har, i mangel av noe bedre, blant annet vært plassert i fluesnapperfamilien (Muscicapidae). Nå nylig er den forsøkt plassert i Tephrodornithidae, som imidlertid er en kontroversiell familie. Josef del Hoyo et al. (2016) har nylig plassert dem i vangafamilien, i henhold til HBW and BirdLife International Illustrated Checklist of the Birds of the World. Volume 2 - Passerines. Der behandles gruppen i en egen underfamilie, jevnfør inndelingen under.
Indiana

Byene

Med sine 829 817 innbyggere er Indianapolis den klart største byen i Indiana, den er også den 12 største byen i USA. Ifølge folketellingen i 2010 er det også 3 andre byer i Indiana som har et innbyggertall over 100 000. Fort Wayne er den nest største byen i Indiana med sine 253 617 innbyggere, så kommer Evansville (179 703) og South Bend(101 168) på henholdsvis 3.- og 4.-plass.
Fishers er den byen som har hatt størst befolkningsvekst av de 20 største byene i Indiana siden folketellingen i 2000. Fishers har hatt en befolkningsvekst på 100 % siden den gang.  Andre byer som har hatt en stor befolkningsvekst er Noblesville (39,4 %), Greenwood (81 %), Carmel (21,4 %) og Lawrence (9,3 %). Hammond og Gary er de byene som har hatt størst befolkningsnedgang av de 20 største byene i Indiana. De har har en befolkningsnedgang på 6,8 % og 21 %. Andre byer som har hatt en befolkningsnedgang er Evansville (4,2 %), Anderson (4,0 %) og Muncie (3,9 %).
Indianapolis har det største metropolområde i Indiana og det 33. største i USA. Indianapolis metropolområde består av Marion County og åtte omliggende fylker i det sentrale Indiana. Det er 13 metropolområder i Indiana.
Denys Bojko

Landslaget

18. november 2014 fikk han sin første landskamp for Ukraina mot Litauen.
Han ble tatt ut i Ukrainas EM-tropp til EM i Frankrike 2016.
Löwenströmska lasarettet

Löwenströmska lasarettet er et tettsted i Upplands Väsby kommune i Stockholms län i Uppland i Sverige. Det vokste opp i tilknytning til det sykehuset som har gitt stedet dets navn.
I 2010 hadde tettstedet 518 innbyggere.

Lasarettet

På begynnelsen av 1800-tallet lot Gustaf Adolf Löwenström bygge Löwenströmska lasarettet, som en godtgjørelse for at hans bror, Jakob Johan Anckarström, drepte kong Gustav III av Sverige i 1792 under operaens maskeradeball.
Christian Ziegert, som var fra Tyskland, ble den første sykehussjefen, og ble på sykehuset i 40 år. I hele denne perioden, pluss ytterligere 17 år, brukte man de operasjonsinstrumentene som Ziegert hadde kjøpt da sykehuset var nytt. Ikke før i 1858 begynte man å bruke anestesi operasjoner og amputasjoner, etc.
På 1960-tallet ble det bygd et nytt lasarett i kommunen. Det gamle ble brukt til langtidspasienter frem til 1993, da det ble lagt ned. I dag huser lokalene et vandrerhjem, Anckaret.
«Welmax 90»

«Welmax 90» er en Class One norsk offshore-racingbåt tilhørende Welmax Offshore Racing.
Fører av båten er Kolbjørn O. Selmer og trottelmann er Jørn Tandberg.

Tekniske spesifikasjoner

Båten er en katamaran av type Marine Technologi, og er 12,25 meter lang og 3,5 meter bred og veier veier 4950 kilo. Toppfart er 260 km/t.
Den har 2 stk Mercury Class-1 9,1 liter V8 motorer med 16 ventiler som gir 900 hestekrefter pr motor ved 6500 omdreininger pr minutt. Girboksen er av type SCS og det brukes Hering propeller.
Trichorondibilis

Utseende

Små, mørkt brunlige trebukker med antenner som er minst dobbelt så lange som kroppen. Det innerste antenneleddet er tykt og klubbeformet. Pronotum er sylindrisk uten tenner på sidene, dekkvingene avsmalnende bakover.

Utbredelse

Artene lever i Sikkim og Laos.
Ester Boserup

Hennes teorier

Ifølge Malthus ville befolkningsstørrelsen og -veksten avhenge av mattilførsel og landbruksmetoder, og befolkningen ville øke raskere enn matproduksjonen. Boserup mente derimot at landbruksmetodene ville avhenge av befolkningen, ettersom bøndene ville velge dyrkningsmetodene som ga størst avkastning pr. arbeidstidsenhet, og matproduksjonen ville vokse i takt med befolkningen. Malthus mente at på det tidspunktet da befolkningne var større enn matproduksjonen ville en andel av befolkningen dø, mens Boserup mente at befolkningen i stedet ville finne metoder for å øke matproduksjonen, for eksempel ved større arbeidskraft, maskiner, gjødsel etc. 
Ved hjelp av denne modellen kunne hun forklare hvordan det tidligere jordbruket benyttet «arealsløsende» dyrkningsmetoder som svedjebruk, som stadig dreide seg i retning av mer ekstensive dyrkningsmetoder etterhvert som økt befolkningsvekst la større press på landbruket. For Malthus var øvre befolkningstall en funksjon av kapasiteten for jordbruksproduksjon, men innen en boserupsk modell var dette snudd opp ned, og kapasiteten for jordbruksproduksjon var en funksjon av befolkningstallet.
Geshe

Geshe (tibetansk: dge bshes, en forkortelse for dge-ba'i bshes-gnyen, «dyvid venn»; en oversettelse fra sanskrit kalyāņamitra) er en akademisk grad innenfor tibetansk buddhisme som er åpen for både munker og nonner. Graden er primært ivektlagt innenfor Gelug-linjen, men blir også tildelt i tradisjonene Sakya og Bøn.
Nils-Paul Skåra

Kilder

Bærum Baskets hjemmeside
Kildekode

Veien fra kildekode til maskinkode

Kildekoden går først gjennom ett av to mulige typer programmer:  Den første typen kalles en tolk, og gjør om kildekode direkte til maskinkode mens programmet kjører.  Tolken ser altså på en og en linje og oversetter den, før den tar neste linje.
Den andre veien går gjennom en kompilator.  Kompilatoren leser kildekoden og lager noe som heter objektkode.  Objektkoden inneholder for det meste maskinkode, men også informasjon om hvilke andre deler som må legges til programmet for å skape et kjørbart program eller et bibliotek.  Objektkode lenkes sammen med annen objektkode for å lage det endelige programmet eller biblioteket.
Samme programmeringsspråket kan noen ganger brukes sammen med både tolker og kompilatorer.
Kravet til eksakthet i kildekode er ekstremt høy.  En programmerer som sitter og jobber vil som regel måtte rette opp en rekke skrivefeil før kildekoden hans er brukbar. Selv ting som et feilplassert komma vil gjøre at kildekoden ikke kan brukes.  I tillegg så vil ethvert program av en ikke-triviell størrelse inneholde logiske brister som vises under testing eller bruk.  Programmereren må da tilbake til kildekoden og gjøre endringer.
Stort Fotballklubb

5. divisjon 2011

Kilde: Speaker.no
Jacob Regnart

Liv og virke

Jakob Regnart ble født inn i en musikerfamilie. Etter egne uttalelser tjenestegjorde han som korgutt hos habsburgerne. Høyst sannsynlig var han i Praha ved hoffkapellet til erkehertug og senere keiser Maximilian II av Det tysk-romerske rike, under ledelse av Jacobus Vaet. Maxmillians hoffregnskaper belegger at Regnart fra 1560 var aktiv som tenor i Praha.
Etter at Maximilian var innsatt som keiser, fulgte Regnart ham til Wien og til keiserens hoffkapell. Regnart var blant de musikerne som Maximilian i 1566 tok med til riksdagen i Augsburg. I 1568 reiste Regnart på en to års studietur til Italia, sannsynligvis returnerte han i oktober 1570. Den 1. november 1570 ble han innsatt i posten som preceptor for korguttene ved hoffkapellet.
Keiser Maximilian II døde i 1576 og Regnart gikk i tjeneste hos sønnen og etterfølgeren Rudolf II av Det tysk-romerske rike. I 1576 kan det belegges at Regnart var visekapellmester i Praha, som etterfølgeren til Alard Gaucquier (1534–1582).
Ragnart avviste et tilbud om tjeneste ved det kursaksiske hoffet i Dresden, men var fra 1582 i erkehertug Ferdinand II av Østerrikes tjeneste i Innsbruck, først som Alexander Utendals etterfølger i visekapellmesterposten, senere ble han kapellmester. Under Regnarts ledelse ble hoffkapellet både større og bedre. Flere italienske og framfor alt nederlandske sangere ble engasjert, og hoffkapellet hadde i 1594 32 sangere og 15 instrumentalister. Erkehertug Matthias adlet i 1596 Regnart for hans fortjenstfulle virke.
Etter tjenesteherrens død, vendte Regnart tilbake til keiser Rudolf IIs hoff i Praha, der han var visekapellmester under Philippe de Monte fram til sin død i 1599.

Verk

Det er bevart 37 messer, 195 motetter og to bøker med canzoni italiane etter Regnart. Mest kjent ble han for sine trestemmige tyske sanger, som første gang ble trykt i tre deler i 1576, 1577 og 1579 i Nürnberg. Regnarts samtidige, Leonhard Lechner, som oppholdt seg i Nürnberg fra 1575, bearbeidet Regnarts sanger, bl.a. ved å utvide dem til fem stemmer.
Regnarts verk ble gitt ut flere ganger til langt inn på 1600-tallet, og musikken han ble høyt verdsatt av teoretikere som  Michael Praetorius og Jacob Burmeister. Den første moderne utgaven av Regnarts verk kom i 1895 og en ny utgave ble i 1970-årene utgitt i serien Corpus Mensurabilis Musicae.
Ayman al-Zawahiri

1951-1960

al-Zawahiri blir med i Det muslimske brorskap, den eldste islamist-gruppen i den arabiske verden.

1980-årene

al-Zawahiri blir tiltalt og dømt til fengselsstraffer i 1981 for koblinger mellom han og attentat mot Egypt's president Anwar Sadat.
I 1985 reiser al-Zawahiri fra Egypt til Pakistan, der han arbeider som lege for mujahediin-soldater som er såret i kamper med de sovjetrussiske okkupasjonsstyrkene i Afghanistan.
Holger Hott

Karriere

Holger Hott vant den individuelle bronsemedaljen i langdistanse i VM 2004 og 2005. Han deltok på Norges stafettlag som tok gull i VM i Japan i 2005. Han vant verdenscupen sammenlagt i 2004. 
I august 2006 vant han sin første individuelle VM-tittel, da han gikk til topps på mellomdistansen under VM i Århus.
Han løper for Kristiansand Orienteringsklubb, og har tidligere vært medlem av IF Trauma, IL Express, IL Imås, IFK Lidingö, Bækkelagets Sportsklub.

Personlig

Hott er gift med den canadiske orienteringsløperen Sandy Hott (født Smith). Våren 2007 bestemte de seg for å endre etternavn fra Hott Johansen til Hott, for å gjøre det kort og enkelt å stave. De hadde tenkt på denne navneendringen en god stund, og bestemte seg for å gjøre endringen like før deres første barn ble født i juni 2007.